Patronul lui CFR Cluj, Neluțu Varga, nu se învață nici după ce a pățit-o până acum de două ori. În dorința de a aduce în Gruia nume sonore din fotbalul european, cu evoluții la înalt nivel, Varga a încercat mai întâi cu brazilianul Joao Baptista în 2018, apoi chiar în acest sezon cu ucraineanul Yehven Konoplyanka iar în această iarnă ultima cu marocanul Omar El Kaddouri.
Situația se repetă la indigo în defavoarea clubului clujean. Toți acești jucători cu CV de staruri au ajuns pe malurile Someșului după ce nu au mai putut da randament din cauza unor probleme medicale. În 2018, Joao Baptista a jucat doar trei partide și a plecat cu o groază de bani stând mai mult prin tribune. La fel a fost o perioadă Konoplyanka, după care, deși refăcut, nu a fost introdus de Mandorlini, pentru că nu îi găsea loc în sistemul lui tactic!
Ucraineanul și-a primit și el banii și a plecat în iarnă, dezamăgit că antrenorul nu i-a acordat creditul cuvenit. Acum marocanul, care are inconstabilă valoare, a devenit absentul de serviciu din tabăra lui Adrian Mutu, spre disperarea Briliantului, acuzând probleme musculare.
"Kaddouri s-a accidentat din nou, aceeași problemă. Nu pot să vă spun din punct de vedere medical. Îmi pare rău pentru el, că nu are continuitate aici și nu poate să ne ajute. Dar, asta este situația".
Devine evident că și a treia încercare de a da un un tun de imagine în fotbalul românesc și nu numai prin aducerea unor astfel de staruri se transformă într-o gaură neagră din punct de vedere financiar și într-un tun cu apă în plan sportiv.